ທໍານຽບຂາວ ພິມເຜີຍແຜ່ ລາຍງານ ກ່ຽວກັບເສດຖະກິດ ຂອງສະຫະລັດ ສໍາລັບປີ 2012 (ເບິ່ງວີດີໂອ)
ລາຍ​ງານ​ໃຫ້​ຂໍ້​ສັງ​ເກດ​ວ່າ ພວກ​ຄອບຄົວ​ຊາວ​ອາ​ເມຣິກັນ ​ແລະພວກ​ກຸ່ມ​ຊົນ​ຊັ້ນ​ກາງ​ໂດຍ​ສະ​ເພາະ​ ​ແມ່ນມີ​ລາຍ​ໄດ້​ທີ່​ບໍ່​ຂະຫຍາຍ​ໂຕ.
ເມື່ອວັນສຸກ ທີ 17 ກຸມພາ ຜ່ານມານີ້ ທໍານຽບຂາວໄດ້ນໍາອອກເຜີຍແຜ່ ລາຍງານກ່ຽວກັບເສດຖະກິດຂອງປະທານາທິບໍດີ ຊຶ່ງເປັນພາບລວມປະຈໍາປີຂອງນະໂຍບາຍແລະຄວາມກ້າວ ໜ້າດ້ານເສດຖະກິດຂອງລັດຖະບານ ທີ່ເຮັດຂຶ້ນມາໂດຍສະພາທີ່ປຶກສາດ້ານເສດຖະກິດ ຂອງປະທານາທິບໍດີໂອບາມາ ຜູ້ສື່ຂ່າວວີໂອເອ Dan Robinson ສົ່ງລາຍງານມາຈາກ ທໍານຽບຂາວ ຊຶ່ງທອງປານຈະນໍາມາສະເໜີທ່ານ ເສດຖະກິດທີ່ດີຂຶ້ນນັ້ນ ນັບວ່າເປັນຂ່າວດີສໍາລັບຊາວອາເມຣິກັນ ແລະສໍາລັບປະທານາທິບໍດີ ໂອບາມາ ທີ່ສາມາດຊີ້ໄປໃສ່ການສ້າງໜ້າວຽກທີ່ຫລາຍຂຶ້ນກວ່າເກົ່າ ແລະສິ່ງອື່ນໆເຊ່ນການຟື້ນໂຕຄືນໃນອຸດສາຫະກໍາລົດ ຍົນ ໃນຂະນະທີ່ທ່ານຕຽມການຢ່າງໃຫຍ່ເພື່ອຕໍ່ສູ້ກັບຜູ້ຖືກຈະສະເໜີຊື່ເຂົ້າແຂ່ງຂັນໃນການເລືອກຕັ້ງປະທານາທິບໍດີ ແຂ່ງກັບທ່ານ ຈາກພັກຣີພັບບລິກັນນັ້ນ ລາຍງານກ່ຽວກັບເສດຖະກິດ ທີ່ມີຫລາຍກວ່າ 400 ໜ້າ ທີ່ໄດ້ນໍາອອກເຜີຍແຜ່ເມື່ອສອງວັນສຸກຜ່ານມານີ້ ໄດ້ຊີ້ໄປໃສ່ການເຊື່ອມໂຍງກັນ ລະຫວ່າງແຜນກະຕຸກຊຸກຍູ້ເສດຖະກິດ ຈໍານວນ 787 ພັນລ້ານໂດລາ ທີ່ລັດຖະສະພາອະນຸມັດໃນປີ 2009 ແລະບາດກ້າວອື່ນໆອີກທີ່ປະທານາ ທິບໍດີໂອບາມາໄດ້ຈັດຕັ້ງປະຕິບັດ ເພື່ອກະຕຸກຊຸກຍູ້ໃຫ້ເສດຖະກິດຟື້ນຕົວຄືນຢ່າງໄວນັ້ນ ລາຍງານເວົ້າວ່າ ເສດຖະກິດໄດ້ຂະຫຍາຍຕົວເປັນເວລາສອງປີເຄິ່ງ ແຕ່ກໍ ເວົ້າຕື່ມວ່າ ອັດຕາການເຕີບໂຕຂອງເສດຖະກິດແລະໜ້າວຽກຍັງບໍ່ໄວເທົ່າທີ່ຄວນ ຍ້ອນຂຸມເລິກທີ່ເກີດຂຶ້ນຈາກວິກິດການການເງິນທີ່ເລິ່ມຕົ້ນຂຶ້ນໃນປີ 2007 ລາຍງານໃຫ້ຂໍ້ສັງເກດວ່າ ພວກຄອບຄົວຊາວອາເມຣິກັນ ແລະພວກກຸ່ມຊົນຊັ້ນກາງໂດຍສະເພາະ ແມ່ນມີລາຍໄດ້ທີ່ບໍ່ຂະຫຍາຍໂຕ ແລະຕ້ອງໄດ້ກູ້ຢືມເງິນມາໃຊ້ໃນການອຸບປະໂພກບໍລິໂພກ ແລະຊື້ບ້ານເຮືອນ ທີ່ໃນເວລາຕໍ່ມາ ມີລາຄາຕົກຕໍ່າລົງ ແລະບັດນີ້ ພວກຄອບຄົວທັງຫລາຍຕ້ອງໄດ້ພາກັນໃຊ້ໜີ້ຄືນ ເຮັດໃຫ້ເຂົາເຈົ້າບໍ່ມີເງິນຈັບຈ່າຍຊື່ສິ່ງຂອງ  ຊຶ່ງເປັນການຖ່ວງດຶງ ການເຕີບໂຕຂອງເສດຖະກິດ ພວກພາກສ່ວນຕ່າງໆທີ່ຍັງລ້າຫຼັງບໍ່ກ້າວໜ້າ ກໍມີໂຮມທັງການກໍ່ສ້າງບ້ານເຮືອນ ຊຶ່ງມີສາເຫດມາຈາກການກໍ່ສ້າງຫລາຍເກີນໄປໂດຍອຸດສາຫະກໍາດັ່ງກ່າວ ລາຍງານເວົ້າອີກວ່າ ນອກນັ້ນແລ້ວ ລັດຖະບານທ້ອງຖິ່ນຊໍ້າໄດ້ຕັດການໃຊ້ຈ່າຍລົງ ແລະປົດພວກຄົນງານອອກເປັນຈໍານວນຫລວງຫລາຍ ທ່ານ Alan Krueger ຫົວໜ້າພວກນັກເສດຖະສາດຂອງປະທານາທິບໍດີ ໂອບາມາ ກ່າວວ່າ ເຖິງແມ່ນວ່າເສດຖະກິດໄດ້ສູນເສຍໜ້າວຽກໄປຫລາຍກວ່າ 700,000 ວຽກຕໍ່ເດືອນ ໃນເວລາທີ່ປະທານາທິບໍດີໂອບາມາເຂົ້າມາບໍລິຫານປະນັ້ນ ແຕ່ສະພາບການຂອງເສດຖະກິດກໍໄດ້ແຈ່ມໃສຂຶ້ນມາແດ່ ແລ້ວ ຍ້ອນການຂະຫຍາຍຂອງເສດຖະກິດເປັນເວລາ 10 ໄຕມາດລຽນ ຕິດ ຫລືສອງປີເຄິ່ງນັ້ນເອງ ທ່ານ Krueger ເວົ້າວ່າ: ລາຍງານໄດ້ຊີ້ໃສ່ການເຕີບໂຕຂອງວຽກເຮັດງານທໍາ ຢູ່ໃນພາກສ່ວນເອກະຊົນໃນແຕ່ລະເດືອນຂອງໄລຍະ 23 ເດືອນຜ່ານມາ ຊຶ່ງມີການສ້າງວຽກ ເພີ່ມຂຶ້ນ 3 7 ໜ້າວຽກ ນັບຕັ້ງ ແຕ່ເດືອນກຸມພາ ປີ 2010 ເປັນຕົ້ນມາ ແລະລາຍງານຄາດການວ່າ ເສດຖະກິດຈະເພີ່ມໜ້າວຽກຂຶ້ນອີກປະມານສອງລ້ານວຽກ ໃນປີ 2012 ນີ້ ແຕ່ລາຍງານບໍ່ໄດ້ໃຫ້ການຄາດຄະເນຢ່າງສະເພາະເຈາະຈົງ ວ່າການຫວ່າງງານຈະມີອັດຕາໂດຍສະເລ່ຍເທົ່າໃດໃນປີນີ້ ໂດຍບອກແຕ່ພຽງໂຕເລກຂອງ ການຄາດຄະເນເມື່ອເດືອນພະຈິກຜ່ານມາ ຄື 8 9 ເປີເຊັນເທົ່ານັ້ນ ຕົວເລກແທ້ໆຂອງການຫວ່າງງານໃນເດືອນມັງກອນຜ່ານມານີ້ ແມ່ນ 8 3% ລາຍງານເວົ້າເຖິງຄວາມຈໍາເປັນໃນການ “ຟື້ນຕົວຄືນ ສ້າງຄວາມສົມດຸນ ຄືນໃໝ່ ແລະສ້າງສາຄືນໃໝ່” ໂດຍກ່າວວ່າ ບັນຫາຫລາຍຢ່າງແມ່ນມີສາເຫດມາຈາກການເຕີບໂຕຢ່າງຊ້າໆຂອງ ລາຍໄດ້ສໍາລັບພວກຄົນງານຊົນຊັ້ນກາງ ແລະກ່າວເຖິງການລຸດນ້ອຍຖອຍລົງຂອງພວກຊົນຊັ້ນກາງນັ້ນ ວ່າເປັນທ່າອຽງທີ່ໜ້າຮ້ອນໃຈ ລາຍງານປະຕິເສດຕໍ່ການຢືນຢັນຂອງພັກຣີພັບບລິກັນ ທີ່ວ່າບັນຫາຂອງປະເທດຊາດແມ່ນເປັນຍ້ອນຄວາມບໍ່ແນ່ນອນ ກ່ຽວກັບນະໂຍບາຍດ້ານເສດຖະກິດ ພາສີ ຫລືກົດບັງຄັບຕ່າງໆ ແລະລາຍງານໃຫ້ຂໍ້ສັງເກດວ່າ ປະທາ ນາທິບໍດີໂອບາມາໄດ້ເອີ້ນການຜິດຖຽງກັນດ້ານການເມືອງຢູ່ໃນສະຫະລັດ ກ່ຽວກັບນະໂຍບາຍງົບປະມານນັ້ນ ວ່າເປັນການສ້າງບາດແຜໃຫ້ຕົນເອງ ເວລາລາຍງານດັ່ງກ່າວຖືກນໍາອອກເຜີຍແຜ່ເມື່ອວັນສຸກ ທີ 17 ກຸມພາຜ່ານມານັ້ນ ພວກພັກຣີພັບບລິກັນໃນສະພາຄອງແກຣສກໍຍັງສືບຕໍ່ໂຈມຕີນະໂຍບາຍເສດຖະກິດຂອງປະທານາທິ ບໍດີໂອບາມານັ້ນຢູ່ຢ່າງບໍ່ລົດລະ ເຖິງແມ່ນ ສະພາຄອງແກຣສໄດ້ອະນຸມັດແລະກໍໄດ້ສົ່ງໄປໃຫ້ປະທານາທິບໍດີເຊັນເປັນກົດໝາຍແລ້ວ ຮ່າງຍັດຕິປານີປານອມກັນ ທີ່ຕໍ່ອາຍຸການຕັດພາສີເງິນເດືອນຂອງລັດຖະກອນ ໄປຈົນເຖິງທ້າຍປີ 2012 ນັ້ນ ກໍຕາມ ເຖິງແມ່ນຕົວເລກຂອງໜ້າວຽກເມື່ອໝໍ່ໆມານີ້ ເປັນຕົວເລກໃນທາງບວກ ແລະລາຍງານຕ່າງໆກ່ຽວກັບເສດຖະກິດກໍເປັນລາຍງານທີ່ແຈ່ມໃສໂດຍ ທົ່ວໄປໃນໄລຍະສອງສາມອາທິດຜ່ານມານີ້ກໍຕາມ ທ່ານຈອນ ເບນເນີ ປະທານສະພາຕໍ່າສະຫະລັດກ່າວວ່າ ນະໂຍບາຍເສດຖະກິດຂອງທ່ານໂອບາມາ ແມ່ນບໍ່ໄດ້ຜົນແລ້ວ